รัฐมนตรีประจำสำนักนายกรัฐมนตรี ระบุหวังจีนเลือกประเทศไทยเป็นฐานการลงทุนในระดับภูมิภาค เตรียมตั้งคณะกรรมการบูรณาการขับเคลื่อนการลงทุน ขจัดอุปสรรคและอำนวยความสะดวกให้กับนักลงทุนต่างชาติ
รัฐมนตรีประจำสำนักนายกรัฐมนตรี ระบุ หวังจีนเลือกประเทศไทยเป็นฐานการลงทุนในระดับภูมิภาค เบื้องต้น เตรียมประกาศตั้งคณะกรรมการบูรณาการขับเคลื่อนการลงทุน ที่มีนายกรัฐมนตรีเป็นประธาน เพื่อทำหน้าที่ขจัดอุปสรรคและอำนวยความสะดวกให้กับนักลงทุนต่างชาติ คาดจะประกาศได้ภายใน 2-3 สัปดาห์นี้
 


      นายกอบศักดิ์ ภูตระกูล รัฐมนตรีประจำสำนักนายกรัฐมนตรี เปิดเผยว่า โครงการ พัฒนาระเบียงเศรษฐกิจพิเศษภาคตะวันออก (อีอีซี) จะเป็นที่ตั้งของอุตสาหกรรมแห่งอนาคตภายใต้ 4.0 ที่หวังว่าธุรกิจของจีนที่มีความเชี่ยวชาญด้านนวัตกรรม เช่น อุตสาหกรรมยานยนต์แห่งอนาคต อุตสาหกรรมหุ่นยนต์ และอุตสาหกรรมไบโอ เป็นต้น จะเลือกให้ประเทศไทยเป็นฐานการผลิตในระดับภูมิภาค โดยในช่วง 1 ปีที่ผ่านมา มีนักธุรกิจจากญี่ปุ่น เกาหลี และ จีน ลงพื้นที่เพื่อเยี่ยมชมซักยภาพอย่างต่อเนื่อง จึงมั่นใจได้ว่า อีอีซี จะเป็นจุดยุทธศาสตร์สำคัญเชิงธุรกิจของภูมิภาค นอกจากนี้ ยังได้ย้ำกับนักลงทุนจีนว่า นายกรัฐมนตรี มีความตั้งใจที่จะเชิญชวนให้เกิดการลงทุนโดยได้มีการตั้งคณะกรรมการบูรณาการขับเคลื่อนการลงทุน ที่มีนายกรัฐมนตรีเป็นประธาน ซึ่งคณะกรรมการชุดนี้จะทำหน้าที่ดูแลนักลงทุนที่เข้ามาลงทุนในไทยโดยมีคณะกรรมการ บีโอไอ และ คณะกกรมการ อีอีซี เป็นเลขาร่วม หน้าที่สำคัญคือขจัดอุปสรรคและปัญหาในการทำธุรกิจให้แก่นักลงทุนต่างประเทศ
 


เพราะปัจจุบันกฎหมายบางฉบับยังไม่รองรับ มีข้อจำกัด และไม่สามารถดำเนินการได้ ดังนั้นจึงต้องมีคณะกรรมการขึ้นมาเพื่อขับเคลื่อนการแก้ไขให้บรรลุผลสำเร็จ ทั้งนี้คาดว่าภายใน 2-3 สัปดาห์ต่อจากนี้จะสามารถประกาศแต่งตั้งคณะกรรมการชุดดังกล่าวและสามารถปฏิบัติหน้าที่ได้ทันที







      อย่างไรก็ตาม คาดหวังว่าการจัดงานครั้งนี้จะทำให้นักลงทุนจีนเห็นโอกาสในการเข้ามาลงทุนในประเทศไทย โดยเฉพาะโครงการหลักๆใน อีอีซี เช่น โครงการรถไฟเชื่อต่อ 3 สนามบิน ได้แก่ ดอนเมือง สุวรรณภูมิ อู่ตะเภา / โครงการท่าเรือ และ โครงการสร้างเมือง ดังนั้นจึงอนากให้นักลงทุนจีนสนใจพิจารณาและเข้าร่วมแข่งขันในปลายปีนี้ด้วย